b'\n_START_ARTICLE_\nKompiuteriu generuoti vaizdai\n_START_PARAGRAPH_\nKompiuteriu generuoti vaizdai (angl. computer-generated imagery, CGI)\xc2\xa0\xe2\x80\x93 vaizdai, sukurti taikant kompiuterin\xc4\x97s grafikos technologijas ir skirti panaudojimui mene, spaudoje, kompiuteriniuose \xc5\xbeaidimuose, filmuose, televizijoje, reklamose, \xc4\xafvairiuose vaizdo \xc4\xafra\xc5\xa1uose ir simuliatoriuose. Vizualin\xc4\x97s scenos gali b\xc5\xabti tiek dinami\xc5\xa1kos, tiek stati\xc5\xa1kos, taip pat dvimat\xc4\x97s (2D), nors terminas CGI daugiau siejamas su trimate kompiuterine grafika (3D), kuri, kompiuterin\xc4\x97s animacijos forma, neretai panaudojama film\xc5\xb3 gamyboje, siekiant sukurti specialiuosius efektus ir kitokias scenas, kurioms sukurti neu\xc5\xbetenka tradicinio grimo ir animatronikos._NEWLINE_CGI technologija prieinama ir paprastiems naudotojams, kompiuteriu sugeneruotus vaizdus galima sukurti tokiais \xc4\xafrankiais kaip Windows Movie Maker, GIMP. Tarp profesionali\xc5\xb3 \xc4\xafranki\xc5\xb3 yra Blender, Maya, 3ds Max, Photoshop.'